Document ID: /roh_data/filtered/fineweb-2-filterrobots_roh.jsonl.gz/60327

La renovaziun e la sanaziun cunter canera da la via dal Bernina a Campocologno en la vischnanca da Brusio è in pass vinavant. La regenza grischuna ha approvà il project d’exposiziun.
Il project prevesa da renovar la via sin ina lunghezza da 200 meters. Il vial duai survegnir sin l'entira lunghezza ina ladezza d'almain 5,5 meters. Per meglierar la situaziun da canera, vegn la sveltezza da charrar reducida sin in traject da 220 meters da 50 giu sin 30 kilometers l'ura. Ils custs totals importan radund 1,6 milliuns francs.